

**Eger Megyei Jogú Város Önkormányzata Közgyűlésének rendelettervezete az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelet módosításáról**

Az önkormányzati vagyonnal való gazdálkodás feltételeit Eger Megyei Jogú Város Önkormányzata Közgyűlésének az önkormányzat vagyonáról és a vagyongazdálkodásról szóló 33/2022 (XI.25) önkormányzati rendelete (továbbiakban: Rendelet) szabályozza.

Eger Megyei Jogú Város Önkormányzata Közgyűlésének Eger Helyi Építési Szabályzatáról szóló 4/2016. (II.26.) önkormányzati rendeletének és Szabályozási Terveinek módosítását, valamint a Településszerkezeti Tervről szóló 279/2004.(VI.24.) közgyűlési határozat módosítását Eger Megyei Jogú Város Önkormányzata Közgyűlése az alábbi döntéseivel jóváhagyta:

* Településszerkezeti Terv – 52/2024.(II.22.) közgyűlési határozat
* Helyi Építési Szabályzat és Szabályozási Terv – 7/2024.(II.23.) önkormányzati rendelet

A döntések értelmében, többek közt az alábbi ingatlan elidegenítése telekhatár-rendezés céljából lehetővé válik.

|  |  |  |  |
| --- | --- | --- | --- |
| sorszám | megnevezés | utca; helyrajzi szám | térmérték (m2) |
| 1. | út | Almárvölgyi utca; 162/8 hrsz | 193 |

A fenti területen önkormányzati ingatlanra való ráépítés történt, a telek-határ rendezés a természetbeni állapotnak megfelelően, az önkormányzati ingatlanrészek elidegenítésével rendezhető. Az elidegenítés feltétele az ingatlanrész törzsvagyoni körből való kivonása, melynek eredményeként a Rendelet 3. mellékletének módosítása válik indokolttá. A Városgazdálkodási Bizottság a 143/2024. (IX.03.) számú döntésével határozott a fenti ingatlan elidegenítéséről.

Továbbá, a Rendelet 3. mellékletének módosítása indokolt, hiszen Eger Megyei Jogú Város Önkormányzata Közgyűlése 219/2022. (V.26.) számú határozata, és az Önkormányzat és Nagy Jánosné; Szilágyi Mária; Szilágyi András; Szilágyi Gergely között 2023. április 18. napján létrejött csereszerződés alapján az Önkormányzat kizárólagos tulajdonát képező, egri belterületi 1718 helyrajzi számú 4.808 m2 alapterületű „kivett közút” megnevezésű ingatlan 144 m2 térmértékkel nőtt.

A Rendelet 3. § (5) bekezdése szerint:

*„Az ingatlanok törzsvagyoni körből történő kivonásáról a Közgyűlés dönt, amely alapján az ingatlant tartalmazó Mellékletet módosítani kell.”*

Kérem a Tisztelt Közgyűlést, hogy a rendelettervezetet elfogadni szíveskedjen.

Eger, 2024. október 7.

**Vágner Ákos**

Eger Megyei Jogú Város Polgármestere